Երկրորդ համաշխարհային պատերազմից հետո նոր տեխնոլոգիաները, ներառյալ թունաքիմիկատները և պարարտանյութերը, ինչպես նաև բարձր բերքատվություն ունեցող նոր տեսակները, զգալիորեն մեծացրել են սննդի համաշխարհային արտադրությունը
**Կանաչ հեղափոխություն** կամ **գյուղատնտեսական երրորդ հեղափոխություն**, զարգացող երկրների գյուղատնտեսության ոլորտում 1940-1970-ական թվականներին տեղի ունեցած փոփոխությունների համալիր, որը հանգեցրել է համաշխարհային գյուղատնտեսական արտադրանքի ավելացմանը։ Ներառել է բույսերի ավելի արգասավոր տեսակների ակտիվ սելեկցիան և դրանց ներդրումն արտադրության մեջ, ոռոգման համակարգերի ընդլայնումը, պարարտանյութերի, պեստիցիդների, ժամանակակից տեխնիկայի կիրառումը։

Պատմություն
-----------

Տերմինը կիրառության մեջ է դրել ԱՄՆ միջազգային զարգացման գործակալության նախկին տնօրեն Վիլյամ Գաուդը 1968 թվականին։

Կանաչ հեղափոխությունն սկիզբ է առել Մեքսիկայում 1943 թվականին երկրի կառավարության և Ռոքֆելլերի հիմնադրամի գյուղատնտեսական ծրագրով։ Այդ ծրագրով խոշորագույն հաջողությունների է հասել Նորման Բորլոուգը, որն ստացել է ցորենի՝ բարձր արդյունավետություն ունեցող բազմաթիվ սորտեր, այդ թվում՝ կարճ ցողունով, որը ենթակա չէ գետնամածման։ 1951-1956 թվականներին Մեքսիկան լիովին ապահովել է իրեն հացահատիկով և սկսել արտահանումը. 15 տարվա ընթացքում երկրում հացահատիկազգիների բերքատվությունն աճել է երեք անգամ։ Բորլոուգի մշակումներն օգտագործվել են սելեկցիոն աշխատանքներում Կոլումբիայում, Հնդկաստանում, Պակիստանում, իսկ 1970 թվականին Բորլոուգն արժանացել է խաղաղության Նոբելյան մրցանակի։

1963 թվականին մեքսիկական հետազոտությունների բազայում ստեղծվել է Եգիպտացորենի ու ցորենի բարելավման միջազգային կենտրոն (CIMMYT), որն ակտիվորեն աջակցել է Կանաչ հեղափոխության տարածմանը։

Նշանակություն
-------------

Կանաչ հեղափոխությունը թույլ է տվել ոչ միայն կերակրել Երկրի ավելացող բնակչությանը, այլև բարելավել նրանց կյանքի որակը։ Մեկ օրվա ընթացքում օգտագործվող սննդի կալորիականությունը զարգացող երկրներում ավելացել է 25 %-ով։
Յու. Շիշկովն ասել է, որ տվյալ հեղափոխությունը, ինչպես նաև ջրային կուլտուրաների մշակումը թույլ է տվել մեղմացնել մթերքների մեծ մասի անբավարարությունը։ Ի վերջո հույս է ծագել, որ պարենային ապրանքների արտադրությունը կարելի է կազմակերպել այնպիսի տեմպերով, որը կհամապատասխանի բնակչության թվաքանակի աճին։

Հետևանքներ
----------

Հանքային պարարտանյութերի ու պեստիցիդների լայնորեն տարածման հետևանքով առաջացել են բնապահպանական խնդիրներ։ Երկրագործության ինտենսիվացումը խախտել է հողերի ջրային ռեժիմը, ինչն առաջացրել է մասշտաբային աղակալում և անապատացում։ Պղնձի ու ծծմբի հիման վրա ստեղծված թունաքիմիկատները, որ առաջացրել են հողի աղտոտում ծանր մետաղներով, մինչև 20-րդ դարի կեսերը փոխարինվել են արոմատիկ, հետերոցիկլիկ, քլոր- և ֆոսֆորօրգանական միացություններով (մալատիոն, դիխլոֆոս, ԴԴՏ և այլն)։ Ի տարբերություն ավելի հին նյութերի՝ նորերն ազդում են ավելի ցածր խտության դեպքում, ինչը թույլ է տվել նվազեցնել քիմիական մշակման ծախսերը։ Այդ նյութերից շատերը, ինչպես պարզվել է, եղել են կայուն և վատ են քայքայվել բիոտայի կողմից։

Դուստը հայտնաբերվել է նույնիսկ Անտարկտիդայի կենդանիների մոտ՝ այդ քիմիկատի օգտագործման տարածքներից հազարավոր կիլոմետրեր հեռու։

Երկրորդ կանաչ հեղափոխություն
----------------------------

Կանաչ հեղափոխության արդյունքը եղել է որոշ մշակաբույսերի բերքատվության բարձրացումը աշխարհի տարբեր երկրներում, սակայն աճի պոտենցիալը օգտագործվել է միայն մասամբ։ Արդիական են մնացել նորագույն տեխնոլոգիաների օգտագործմամբ բերքատվության բարձրացման խնդիրները։ Որպես հետևանք՝ շարունակվել են ուսումնասիրությունները Կանաչ հեղափոխության ընթացքում ի հայտ եկած բացասական կամ ոչ ամբողջական էֆեկտները ուղղելուն ուղղված հետազոտություները։ Այդ ոլորտում դրական արդյունքների են հանգեցրել, առաջին հայացքից, «բրնձային ինտենսիֆիկացիայի համակարգի» (անգլ.՝ «System of Rice Intensification» ստեղծման ուղղության կատարվող փորձերը, ԴՆԹ-մարկերների ուղղորդված սելեկցիայի» (անգլ.՝ «Marker-assisted selection») տեխնոլոգիայի բացահայտումը, ագրոէկոլոգիայի գիտակարգի զարգացումը, ինչպես նաև աշխատանք է տարվել արդեն օգտագործվող տեխնոլոգիաներում առկա վնասակար բաղադրիչների փոխարինման կամ բացառման և դրանցում հայտնագործությունների արդյունքում ստացված նոր բաղադրիչների ներդրման ուղղությամբ։ Իրենց երկրների ագրոարդյունաբերական կոմպլեքսն արդիականացնել ձգտող կառավարությունների ընթացիկ ջանքերը ներառել են տնտեսության արդյունաբերական ու գյուղատնտեսական սեկտորներում եկամուտների մոտեցմանը, մանր արդյունաբերողների ինտեգրմանը ավելացված արժեքի շղթային և գյուղատնտեսական ապրանքների շուկայում ազատ մրցակցության ապահովմանը։ Սակայն թույլ զարգացած երկրներում «Երկրորդ կանաչ հեղափոխության» ֆոնին գյուղատնտեսական համակարգի արդիականացմանը խոչընդոտել են պարենի ու ֆինանսների քրոնիկ դեֆիցիտը և կոռուպցիայի բարձր մակարդակը։ Վիճակագրական կանխատեսումը ցույց է տալիս, որ եթե մինչև 2050 թվականը Երկրի բնակչությունը, ինչպես սպասվում է, ավելանա 30 %-ով, գյուղատնտեսական ապրանքների արտադրությունը համապատասխանաբար պետք է ավելանա 70 %-ով, որպեսզի պահպանվի սպառման նույն մակարդակը։ Այդպիսով, Երկրորդ կանաչ հեղափոխության խնդիրն է ավելի արդյունավետ տեխնոլոգիաների ներդրումից բացի մշակել հասարակության հանդուրժողականություն պեստիցիդների օգտագործման հանդեպ։

Ծանոթագրություններ
------------------

1. ↑  William S. Gaud (1968 թ․ մարտի 8). «The Green Revolution: Accomplishments and Apprehensions» (անգլերեն). www.agbioworld.org. Վերցված է 2017 թ․ հուլիսի 6-ին.
2. ↑  *Шишков Ю. В.* Вызовы новой исторической эпохи // *Век глобализации*. — 2012. — № 1 (9). — С. 3—19. — ISSN 1994–9065.
3. ↑  *В. В. Чуб* 7.6.3. Вторая зеленая революция // Рост и развитие растений. — 2003.
4. ↑  Тающие ледники: вероятный источник загрязнения ДДТ морской экосистемы в Антарктике(անգլ.) = Melting Glaciers: A Probable Source of DDT to the Antarctic Marine Ecosystem // *Environ. Sci. Technol.*. — 2008. — Т. 42. — № 11. — С. 3958–3962. — doi:10.1021/es702919n
5. ↑  Norman Uphoff for SciDevNet 16 October 2013 New approaches are needed for another Green Revolution)
6. ↑  Tom Chivers for *The Daily Telegraph*. Last updated: 31 January 2012 The new green revolution that will feed the world Արխիվացված 2016-03-04 Wayback Machine
7. ↑  Olivier De Schutter, Gaëtan Vanloqueren. The New Green Revolution: How Twenty-First-Century Science Can Feed the World Արխիվացված 2016-10-22 Wayback Machine Solutions 2(4):33-44. Aug 2011
8. ↑  FAO Towards a New Green Revolution, in Report from the World Food Summit: Food for All. Rome 13-17 November 1996
9. ↑  Pingali, Prabhu. «Making "Agriculture for Development" work in the 21st century». *ScienceDirect*. Handbook of Agricultural Economics. Վերցված է 2018 թ․ մայիսի 21-ին.
10. ↑  Evenson, Robert. «Total Factor Productivity Growth in Agriculture: The Role of Technological Capital». *ScienceDirect*. Handbook of Agricultural Economics. Վերցված է 2018 թ․ մայիսի 21-ին.
11. ↑  website= FOA «How to Feed the World in 2050». Food and Agriculture Organization. Վերցված է 2018 թ․ մայիսի 21-ին. `{{cite web}}`: Check `|url=` value (օգնություն); Missing pipe in: `|url=` (օգնություն)

Գրականություն
-------------

* Dr Arvind Upadhayaya. «Black spots in Green revolution».
* Conway, Gordon (1998). *The doubly green revolution: food for all in the twenty-first century*. Ithaca, NY: Comstock Pub. ISBN 978-0-8014-8610-4.
* Dowie, Mark (2001). *American foundations: an investigative history*. Cambridge, MA: MIT. ISBN 978-0-262-04189-8.
* Farrell, John Joseph; Altieri, Miguel A. (1995). *Agroecology: the science of sustainable agriculture* (2nd ed.). Boulder, CO: Westview. ISBN 978-0-8133-1718-2.
* Frison, Emile (2008). «Green Revolution in Africa will depend on biodiversity». *Development and Cooperation*. **49** (5): 190–93. Արխիվացված է օրիգինալից 2008 թ․ դեկտեմբերի 8-ին.
* Jain, H.K. (2010). *The Green Revolution: History, Impact and Future* (1st ed.). Houston, TX: Studium Press. ISBN 978-1-933699-63-9.
* Oasa, Edmund K (1987). «The Political Economy of International Agricultural Research in Glass». In Glaeser, Bernhard (ed.). *The Green Revolution revisited: critique and alternatives*. Allen & Unwin. էջեր 13–55. ISBN 978-0-04-630014-2.
* Ross, Eric (1998). *The Malthus Factor: Poverty, Politics and Population in Capitalist Development*. London: Zed Books. ISBN 978-1-85649-564-6.
* Ruttan, Vernon (1977). «The Green Revolution: Seven Generalizations». *International Development Review*. **19**: 16–23.
* Sen, Amartya Kumar; Drèze, Jean (1989). *Hunger and public action*. Oxford: Clarendon Press. ISBN 978-0-19-828365-2.
* Shiva, Vandana (1989). *The violence of the green revolution: Ecological degradation and political conflict in Punjab*. Dehra Dun: Research Foundation for Science and Ecology. ISBN 978-81-85019-19-2.
* Smil, Vaclav (2004). *Enriching the Earth: Fritz Haber, Carl Bosch, and the Transformation of World Food Production*. MIT Press. ISBN 978-0-262-69313-4.
* Spitz, Pierre (1987). «The Green Revolution Re-Examined in India in Glass». In Glaeser, Bernhard (ed.). *The Green Revolution revisited: critique and alternatives*. Allen & Unwin. էջեր 57–75. ISBN 978-0-04-630014-2.
* Wright, Angus (1984). «Innocence Abroad: American Agricultural Research in Mexico». In Bruce Colman; Jackson, Wes; Berry, Wendell (eds.). *Meeting the expectations of the land: essays in sustainable agriculture and stewardship*. San Francisco: North Point Press. էջեր 124–38. ISBN 978-0-86547-171-9.
* Wright, Angus Lindsay (2005). *The death of Ramón González: the modern agricultural dilemma*. Austin: University of Texas Press. ISBN 978-0-292-71268-3.

Արտաքին հղումներ
----------------

* *Норман Э. Борлоуг* «Зеленая революция»: вчера, сегодня и завтра // *Экология и жизнь*. — 2000. — № 4.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | BNF: 13318961x · GND: 4191439-9 · LCCN: sh85057221, n82145158 · Microsoft: 112939947 · SUDOC: 027726517 |

 |